12. ΑΝΑΓΚ. ΝΟΜΟΣ υπ’ αριθ. 666 της 13/14 Νοεμ. 1945 Περί συστάσεως Ανωτάτης Επιτροπής Εισαγωγών. Άρθρ.1.-1.(Συνιστάται Ανωτάτη Επιτροπή Εισαγωγών εκ των Υπουργών Οικονομικών και Εθνικής Οικονομίας και του Διοικητού της Τραπέζης της Ελλάδος ή των υπό τούτων εξουσιοδοτουμένων αναπληρωτών των. Εις την Επιτροπήν δύνανται να καλούνται και άλλοι Υπουργοί ενδιαφερόμενοι δι’ ειδικά θέματα). Βλ. Α.Ν. 692/1945 (κατωτ. αρ. 12). 2.Η Επιτροπή δύναται να εξουσιοδοτήση τον εκάστοτε αρμόδιον Υπουργόν να αποφαίνεται τελειωτικώς περί εισαγωγών μη υπερβαινουσών κατά ποσόν συναλλάγματος ωρισμένον ποσόν καθοριζόμενον υπό της Επιτροπής. 3.Η Επιτροπή αποφαίνεται τελειωτικώς, εισηγουμένου του Υπουργού της Εθνικής Οικονομίας περί πάσης αδείας εισαγωγής ως επίσης και περί της χορηγήσεως συναλλάγματος, δια τας εισαγωγάς. Δι’ αποφάσεων του Υπουργού της Εθνικής Οικονομίας θέλει ρυθμισθή η οργάνωσις του συστήματος των εισαγωγών. Δι’ αποφάσεων του Υπουργού των Οικονομικών θέλουσι ρυθμισθή αι λεπτομέρειαι της λειτουργίας της Ανωτάτης Επιτροπής Εισαγωγών. Άρθρ.2.-(Επεβάλλετο επιβάρυνσις επί της τιμής του παραχωρουμένου συναλλάγματος δι’ εισαγωγάς εμπορευμάτων. Η επιβάρυνσις αύτη κατηργήθη δια του άρθρ. 9 Α.Ν. 879/1946 τόμ. 26 σελ. 51). Άρθρ.3.-1.Ο καταβάλλων ολόκληρον την αξίαν του χορηγηθέντος κατά το άρθρον 1 συναλλάγματος μετά της κατά το άρθρον 2 επιβαρύνσεως καθίσταται κάτοχος τούτου, μη υποκείμενος εις την πληρωμήν διαφοράς τινος ουδ’ όσον αφορά το ποσόν της επιβαρύνσεως υποχρεούμενος δε να χρησιμοποιήση το παρασχεθέν συνάλλαγμα δια τον σκοπόν δι’ ον διετέθη τούτο. 2.Εις τον προς ον παρεχωρήθη συνάλλαγμα κατά την προηγουμένην παράγραφον εισαγωγέα επιτρέπεται, εν περιπτώσει αδυναμίας εκτελέσεως της δι’ ην εδόθη το συνάλλαγμα εισαγωγής, να ζητήση παρά της Ανωτάτης Επιτροπής Εισαγωγών την χρησιμοποίησιν του διατεθέντος εις αυτόν συναλλάγματος δι’ εισαγωγάς άλλων εμπορευμάτων. Σελ. 254(α) Τεύχος 716-Σελ. 78 3.Αι λεπτομέρειαι της εφαρμογής του παρόντος Νόμου και αι συμπληρωματικαί ρυθμίσεις, βάσει των αρχών αυτού, κανονισθήσονται δι’ αποφάσεων των Υπουργών Οικονομικών και Εθνικής Οικονομίας. Το άρθρ. 3 εφηρμόσθη δυνάμει του Α.Ν. 1023/1946 και επί των προσώπων εις α παρεσχέθη δι’ εισαγωγήν συνάλλαγμα, εξοφληθέν μέχρι της 9 Νοεμ. 1945. Άρθρ.4.-Η ισχύς του παρόντος Νόμου άρχεται από της 10ης Νοεμβρίου 1945. 